2.1.

A SHED vizsgálati eljárás megkezdése előtt a vizsgálati járműveket a következők szerint kell előkondicionálni: 2.1.1. OVC járművek esetében: 2.1.1.1. Az üzemmódkapcsoló nélküli OVC járművek esetében az eljárást azzal kell kezdeni, hogy az elektromosenergia-/energiatároló eszközt lemerítik, miközben a járművet (próbapályán, járműfékpadon stb.) a következő feltételek valamelyike szerint üzemeltetik: a) 50 km/h állandó sebességgel, míg a hibrid hajtású elektromos jármű tüzelőanyag-fogyasztó motorja be nem indul; b) ha a jármű nem tudja elérni az 50 km/h állandó sebességet a tüzelőanyag-fogyasztó motor beindulása nélkül, a sebességet csökkenteni kell, hogy a jármű olyan kisebb állandó sebességgel haladjon, amely esetében a tüzelőanyag-fogyasztó motor nem indul be meghatározott idő vagy távolság alatt (ezt a műszaki szolgálat és a gyártó határozza meg); c) a gyártó ajánlása szerint. A tüzelőanyag-fogyasztó motort automatikus beindulása után tíz másodpercen belül le kell állítani. 2.1.1.2. Az üzemmódkapcsolóval rendelkező OVC járművek esetében az eljárást azzal kell kezdeni, hogy az elektromosenergia-/energiatároló eszközt lemerítik, miközben a járművet a tisztán elektromos üzemmódnak megfelelő helyzetben levő kapcsolóval (próbapályán, járműfékpadon stb.) a jármű harminc perc alatt mért maximális sebessége 70 ± 5 %-ának megfelelő állandó sebességgel üzemeltetik. Eltérés esetén, ha a gyártó igazolni tudja a műszaki szolgálatnak a jóváhagyó hatóság számára hitelt érdemlő módon, hogy a jármű fizikailag nem képes elérni a harmincperces sebességet, ehelyett használható a legfeljebb tizenöt perces legnagyobb sebesség. A lemerítést a következő feltételek bármelyikének fennállása esetén le kell állítani: a) amikor a jármű már nem képes a 30 perces legnagyobb sebesség 65 százalékával haladni; b) ha a vezető a szabványos fedélzeti műszerektől jelzést kap a jármű megállítására; c) 100 km után. Ha a jármű nem rendelkezik tisztán elektromos üzemmóddal, az elektromosenergia-/energiatároló eszközt le kell meríteni, miközben a járművet (próbapályán, járműfékpadon stb.) a következő feltételek valamelyike szerint üzemeltetik: a) 50 km/h állandó sebességgel, míg a hibrid hajtású elektromos jármű tüzelőanyag-fogyasztó motorja be nem indul; b) ha a jármű nem tudja elérni az 50 km/h állandó sebességet a tüzelőanyag-fogyasztó motor beindulása nélkül, a sebességet csökkenteni kell, hogy a jármű olyan kisebb állandó sebességgel haladjon, amely esetében a tüzelőanyag-fogyasztó motor nem indul be meghatározott idő vagy távolság alatt (ezt a műszaki szolgálat és a gyártó határozza meg); c) a gyártó ajánlása szerint. A motort automatikus beindulása után tíz másodpercen belül le kell állítani. Eltérés esetén, ha a gyártó igazolni tudja a műszaki szolgálatnak a jóváhagyó hatóság számára hitelt érdemlő módon, hogy a jármű fizikailag nem képes elérni a harmincperces sebességet, ehelyett használható a legfeljebb tizenöt perces legnagyobb sebesség. 2.1.2. NOVC járművek esetében. 2.1.2.1. Az üzemmódkapcsoló nélküli NOVC járművek esetében az eljárást legalább két, egymást követő teljes, vonatkozó I. típusú, temperálás nélküli menetciklusú előkondicionálással kell kezdeni. 2.1.2.2. Az üzemmódkapcsolóval rendelkező NOVC járművek esetében az eljárást legalább két, egymást követő teljes, megfelelő típusú, temperálás nélküli menetciklusú előkondicionálással kell kezdeni, a járművet hibrid üzemmódban járatva. Ha több hibrid üzemmód van, a vizsgálatot abban az üzemmódban kell elvégezni, amely a gyújtáskulcs elfordítása után (normál üzemmód) automatikusan beáll. A gyártótól kapott tájékoztatás alapján a műszaki szolgálatnak biztosítania kell, hogy a határértékek valamennyi hibrid üzemmódban teljesülnek. 2.1.3 Az előkondicionáló menetciklust a II. melléklet 6. függeléke szerinti I. vizsgálati ciklussal összhangban kell elvégezni. 2.1.3.1. Az OVC járművek esetében a II. melléklet 11. függeléke szerinti I. típusú vizsgálat „B” feltételében leírtak alapján kell elvégezni. 2.1.3.2. NOVC járművek esetében az I. típusú vizsgálathoz előírt feltételek alapján kell elvégezni.